Moj san je izgraditi prvi svjetski
podzemni park u New Yorku.
Zašto bi netko želio izgraditi podzemni park
i zašto u New Yorku?
Ova tri žilava klinca su,
slijeva, moja baka kad joj je bilo pet godina
te njezina sestra i brat,
u dobi od 11 i 9 godina.
Ova fotografija je snimljena neposredno prije
nego što su emigrirali iz Italije u SAD,
prije jednog stoljeća.
I kao mnogo imigranata tada,
stigli su na Lower East Side
u New York City
i zatekli mahnito stapanje kultura.
Kod te generacije je predivno
to što oni nisu samo iznova gradili svoje živote
u ovoj novoj, nepoznatoj sredini,
već su i doslovno izgrađivali grad.
Oduvijek su me fascinirala ta desetljeća
i ta povijest,
te bih često molio baku
da mi ispriča što više priča
o starom New Yorku.
Ali ona bi samo slegnula ramenima,
rekla mi da pojedem još ćufta, još tjestenine
i tako sam rijetko slušao
bilo što o povijesti o kojoj sam želio slušati.
New York koji sam zatekao
izgledao je prilično izgrađeno.
Znao sam još od malena da želim
ostaviti trag i nekako
učiniti svijet ljepšim, zanimljivijim
i pravednijim.
Samo što zaista nisam znao kako.
Prvo sam želio raditi u inozemstvu
pa sam prihvatio posao pri UNICEF-u u Keniji.
Ali, bilo mi je čudno bolje poznavati
lokalnu politiku Kenije, nego politiku svog rodnog grada.
Zaposlio sam se u uredu grada New Yorka,
ali vrlo brzo me isfrustrirala
sporost državne birokracije.
Čak sam radio i u Googleu,
gdje sam se brzo uklopio u sredinu
i gotovo svesrdno vjerovao,
da tehnologija može riješiti sve društvene probleme.
Ali i dalje nisam imao osjećaj da mijenjam svijet na bolje.
2009. godine, moj prijatelj,
sada i poslovni partner, James Ramsey
skrenuo mi je pažnju na lokaciju jednog spektakularnog mjesta,
to je ovo mjesto.
Ovo je nekadašnje tramvajsko okretište
i bilo je mjesto za putnike
koji su prelazili most Williamsburg
iz Brooklyna prema Manhattanu,
te je bio otvoren između 1908. i 1948,
baš u vrijeme kada su moji baka i djed
živjeli u toj sredini.
Saznali smo i da je mjesto
u potpunosti napušteno 1948.
Fascinirani ovim otkrićem,
zamolili smo vlasti da nas puste unutar tog prostora,
otišli smo u obilazak
i evo što smo vidjeli.
Ova fotografija nije vjeran prikaz.
Teško je zamisliti taj nevjerojatno magičan osjećaj
koje imate dok ste unutra.
To je neiskorišteno zemljište veličine nogometnog terena,
odmah ispod vrlo naseljenog dijela grada,
imate osjećaj kao da ste Indiana Jones
na arheološkoj iskopini,
a svi detalji su još tu.
Zaista je vrlo upečatljivo.
Sam prostor smješten je u samom srcu
Lower East Sidea
i danas je i dalje jedan
od najgušće naseljenih dijelova grada.
New York ima dvije trećine zelene površine
po stanovniku, u odnosu na druge velike gradove,
a ova četvrt ima jednu desetinu zelenog prostora.
Zato smo odmah počeli razmišljati
kako ovaj prostor pretvoriti u nešto
korisno za javnost,
ali da, po mogućnosti, ima i zelenila.
Naš je plan, ukratko,
dovesti sunčevu svjetlost pod zemlju,
koristeći jednostavan sustav koji bi sakupljao svjetlost na površini,
preusmjeravao je ispod gradskih pločnika
i tako omogućio rast biljkama i drveću
pomoću svjetlosti preusmjerene u podzemlje.
Ovim pristupom, možete uzeti prostor
koji danas izgleda ovako
i pretvoriti ga u nešto
što izgleda ovako.
2011. godine objavili smo neke od ovih slika
i bilo je zanimljivo
koliko ljudi nam je reklo: "Oh, izgleda
kao podzemni High Line."
Tako smo dobili nadimak,
koji smo na kraju i zadržali,
Lowline, tako je rođen Lowline.
Bilo je jasno i da ljudi zaista žele
znati mnogo više o tehnologiji,
njenom izgledu i dojmu,
i interes za ovo je bio veći,
nego što bismo i pomislili da je moguće.
Stoga sam, poput luđaka, odlučio napustiti posao
i u potpunosti se posvetiti ovom projektu.
Ovdje smo mi s našim timom,
pripremajući prezentaciju tehnologije
u skladištu.
Ovo je unutrašnjost ove solarne kupole,
koju smo sagradili kako bismo pokazali tehnologiju.
U središtu možete vidjeti šest solarnih kolektora.
A ovdje je cjelokupni izložak,
sastavljen u tom skladištu.
Možete vidjeti solarnu kupolu iznad,
svjetlost kako ulazi
i ovaj, u potpunosti zeleni prostor ispod.
Za samo nekoliko tjedana,
deseci tisuća ljudi došli su vidjeti naš izložak
i od tada je došlo do porasta
među našim sljedbenicima, kako lokalno,
tako i među dizajnerskim entuzijastima diljem svijeta.
Ovo je prikaz četvrti
odmah iznad lokacije Line,
prikaz toga kako će izgledati
nakon velikog renoviranja koje se sprema
u narednih deset godina.
Vidite da četvrt i dalje izgleda natrpano
i kako zaista nedostaju zelene površine.
Mi predlažemo nešto što će zaista
dodati zelenu površinu veličine nogometnog terena
ispod ove četvrti, no, još važnije je
što će skrenuti pažnju na zajednicu
u području koje se ubrzano poboljšava.
Trenutno smo usredotočeni na to
kako potaknuti grad New York
da zaista dođe do promjene cjelokupnog ekosustava
na integrirani način.
Ovo je naš prikaz toga kako ćemo,
zapravo, privući ljude u sami prostor.
Ovdje vidite ulaz,
gde ćemo doslovno otkriti ulicu
i pokazati povijesne slojeve grada
i pozvati ljude u ovaj topli, podzemni prostor.
Usred zime, kada je ledeno hladno,
zadnje mjesto gdje biste otišli
bio bi vanjski prostor ili park.
Lowline bi zaista bio mjesto za sva godišnja doba
i gradska zona za predah.
Stoga volim misliti kako Lowline, zapravo,
zaokružuje priču moje obitelji.
Ako su moji baka i djed i moji roditelji
zaista bili usredotočeni na građenje i proširenje grada,
mislim da je moja generacija usmjerena
na vraćanje prostora kojeg već imamo,
na ponovno otkrivanje zajedničke povijesti
i na ponovno osmišljavanje kako našu zajednicu učiniti
zanimljivijom, ljepšom i pravednijom.
Hvala.
(Pljesak)